„Panthera tigris.”
Azt hittem, hogy csendben kell lennünk, ha tigrist akarunk találni.
Valóban ezt mondtam.
Látsz már valamit?
Még nem.
Csak egy rettegő Szürkeszakállt.
Tudom, hogy remegsz, Szürkeszakáll,
de ki kell derítenünk, hogy a tigris miért éjjel jön elő.
És ehhez...
Éjszakai küldetésre kellett jönnünk.
Viszont ezekkel a távcsövekkel látunk a sötétben.
Kipróbálod?
Látod? Nincs mitől tartanod.
Mit láttál, Szürkeszakáll? Csak nem tigrist?
Csini, csíkos, bazi nagy macska óriási karmokkal és nagy szemekkel?
Ennivaló ragadozó, amit semmi nem állíthat meg a zsákmányszerzésben?
Bejönnek a tigrisek?
Panthera tigris? Bejönnek-e? Imádom őket.
Kikerested a tudományos nevüket?
Alig várom, hogy vadon élővel találkozzak!
Nyugi, Szürkeszakáll!
Ha egy tigris vadászik rád, arról te nem tudsz.
Mögéd lopakodik, és a tarkódat harapja...
Ezt tanulmányoznunk kell!
Ne feledjétek, a tigris hallása rendkívül jó,
és hatszor jobban lát a sötétben, mint mi!
Lehet hogy már rég tudja, hogy itt vagyunk.
Nézzétek! Tigrisnyom!
Egy példány nagyon közel lehet.
Jó nagy mancs. Szerintem tigrisfiúval van dolgunk.
A fiú tigrisek általában nagyobbak a lány tigriseknél.
Itt is van.
A tigrisek imádnak üldözni.
Szóval semmi esetre se fuss!
Szürkeszakáll!
Nyugi! Van egy ötletem.
Szürkeszakáll!
Csókolom, Jane anyukája!
Anya, sötétben kellene befejeznünk a küldetést!
Majd holnap. Későre jár.
Dehát az tökéletes!
Az bizony. Neked a lefekvéshez, Davidnek az elköszönéshez.
Inkább tigrist menteni.
Jane, álmodban annyi tigrist mentesz meg, amennyit bírsz.
Anya! Alig 4000 vadon élő példány maradt.
És erről mi tehetünk.
Folyamatosan csökkentjük az életterüket.
Azt akarjuk kideríteni, miért éjjel jönnek elő.
Mert ha megértjük őket...
Akkor meg is menthetjük őket. Igen, tudom.
Lefogadom, hogy éjszakai állatok. Tessék, tigrisek megmentve.
Jó éjt, David!
Anyud nagyon agyas. Igazán besegíthetne még több küldetésbe.
Majdnem jó a megoldásod.
Az éjszakai állatok éjjel aktívak,
a tigrisek viszont nem mindig alszanak napközben.
Néha felfedezőútra mennek.
Azért kedvelik a sötétséget, mert éjjel jobb vadászni.
- Szia, David! - Maradj még, David!
Lehet, hogy jobb, anya, de miért?
Könnyebb lenne?
Vagy elkerülik a többi ragadozót?
Vagy mert jobban látnak a sötétben, mint mások?
- Vagy... - Tíz percet kaptok.
Igen!
Kösz, anya!
A tigris bárhol lehet, szóval csak csendesen!
Mi van? Nem az én hibám.
Látod?
A tigris Szürkeszakállt méregeti.
Mit mondtam a futásról?
Hú!
Annyira könnyű megijeszteni titeket!
Ha látnátok az arcotokat! Totál para!
Csak azért, mert tigrisnek néztünk.
- Ennek tuti van értelme a fejetekben. - Követünk egyet.
Vagy ő követ minket?
Leginkább Szürkeszakállt.
Érthető. Tipikus tigriscsemege.
Hát, remélem, meglesz, mielőtt végez a majomhaverral.
- Csimpánz. - Ó, bocsesz.
Nem akarsz segíteni, Annisa?
Nagyon is, de én vagyok a soros házmester,
és egy állatos probléma nekem is jutott.
Komolyan? Milyen állat?
Egyelőre gőzöm sincs, de beköltözött a fészerbe,
és amit maga után hagyott, nekem kell rendbe tenni.
Biztos a tigris volt.
Én a borz-mosómedve vonalon indultam el.
De ja, lehet, hogy egy nagymacska.
Azt hiszem, megvan, hogy teljesíthetjük a küldetést.
És most?
Várunk.
Meddig?
Amíg csak kell.
Ha a tigris természetes viselkedését vizsgáljuk, nem láthat meg minket.
Tökéletes csendben kell lennünk. Akár órákig is.
De lefekvésig tuti.
Ami menten itt van, ugye?
Hoppá, láttátok?
A tigris az?
Nézzétek!
A macska? Hazavihetjük?
A macskák és a tigrisek egy családba tartoznak.
Talán a macska tanulmányozása segít abban, hogyan kerüljünk közelebb a nagymacskához.
Azaz „igen”?
Semmit nem tudunk erről a cicáról,
szóval ne éljétek bele magatokat!
Késő. Máris imádom a Macskasaurus Rexet.
Ez lesz a neve.
Hát, felőlem...
És ha valaki háziállata? Vagy egy elvadult jószág?
Az meg mi?
Egy olyan állat, aminek nem kéne vadnak lennie,
de azzá vált.
Pontosan.
Maradjatok szépen itt,
én meg utánanézek, mit kezdhetünk a cicussal!
Nincs simogatás?
Nincs bizony.
Mindjárt jövök.
Ti ketten kutassatok tovább,
én meg itt állok lesben, hátha a tigris meglátogatja a rokont!
Ez nem így működik.
Valld be: Macskasaurus Rex közelében akarsz maradni.
Rádiózz, ha látsz valamit, oké?
Úgy lesz.
Gyerünk, Szürkeszakáll!
Ha tigris lennék, hová bújnék?
Nem látom. Tuti, hogy bent van?
Nem éppen a mosókonyhára gondoltam.
Igen, apa és papa, ígérem, hogy gondoskodom Macskasaurus Rexről.
Etetem és simogatom majd, Millie meg takarítja az almot.
Jane? Szürkeszakáll?
Remélem, nem a tigris cserkészett be.
És a prédából vadász lesz.
Nem vehet észre minket!
Jane?
Letelt a tíz perc. Lefekvés!
Szürkeszakáll!
Mondtam, hogy a tigris imád üldözni!
- Jane! - Ne most, anya!
A tigris meg akarja enni Szürkeszakállt. Már megint.
Segítenünk kell!
Ebből szobafogság lesz.
Siess, Szürkeszakáll! Erre!
Szerinted elment?
Jane! Ne üvöltözz már!
Bocsesz!
Tigrisnek néztünk.
Tíz percről volt szó.
Az állatmentéshez idő kell.
Bejött a tipped az éjszakai vadászatról.
De az okát még nem tudjuk.
Megint Szürkeszakállra pályázott?
De rám nem.
- Miért csak Szürkeszakállra vadászott? - Aludj rá egyet!
Gyere, David, megígértem apádnak, hogy hazaviszlek!
Ne!
Te sem!
Szevasztok, tigrismentők!
Annisa, mik a hírek?
Van családja Macskasaurus Rexnek?
Az meg ki?
Tudod, mit? Nem is akarom tudni. Majd holnap megbeszélitek.
Jó éjt, Annisa! A gyerekek mennek lefeküdni.
Hideg van odakint.
- És ha a macska megfázik? - Vagy a tigris?
Szóval, van egy másik megmentésre váró macska is?
Macskasaurus Rex.
- Mire jöttél rá? - Még nem tudom, mi legyen.
De a neten azt olvastam, ha megetetsz egy kóbor macskát, kiderül, elvadult-e.
Megetethetjük Rexyt?
Hogyne!
Ha előttetek eszik, azt jelenti, szelíd.
Az elvadult macskák nem esznek emberek előtt.
És mit tegyünk, ha szelíd?
Annisa majd keres neki befogadót.
Jó terv. És ha elvadult?
Akkor csapdába ejtem, és elviszem innen.
Csapdába ejted?
Az elvadult macsekok veszélyesek.
Attól még törődhetünk vele.
A tigris is veszélyes. Szürkeszakáll tudja.
De ettől még otthont érdemelnek.
Ja.
Oké. Teszek ki kaját meg pár takarót.
Holnap suli után megetethetjük.
Rendben?
- Aha. - Egy párnát is tegyél ki!
Hogyne!
David?
- Szia, Jane! - Jól vagy?
Aggódom Rexy miatt.
Te jól vagy?
Aggódom a tigris miatt. Minden tigris miatt.
Van ötleted?
„Olyan világot akarok megalkotni, amiben harmóniában élünk a természettel.”
Jane Goodall?
Aha.
Mit jelent?
Ha harmóniában élünk, azt jelenti,
hogy nem ártunk senkinek, és tiszteljük a másikat.
Rémes vagy. Hol a rádió?
Kérem!
Anya! David aggódik, hogy Annisa kihajítja a macskáját.
- Az a macska nem élhet a fészerben. - Akkor másik otthont kell találni neki.
Aha. Nálam.
Amint meggyőzöm az apuimat.
A békés együttélés azt is jelentheti, hogy békén hagyjuk a másikat,
különösen, ha vadon él.
Most viszont aludnotok kell,
hogy holnap frissen folytathassátok a küldetést.
Oké?
Oké.
- Oké? - Oké.
Jó éjt! Holnap jöhet az állatmentés!
Millie bent van.
Mizu?
Annisa talált egy macskát a fészerben.
Valóban?
Elneveztem.
Kitalálom! Egy dinóról?
- Macskasaurus Rex. Röviden Rexy. - Menő.
Van még valami?
Annisa szerint Rexynek lehet, van családja, de akár elvadult is lehet,
viszont mi van, ha szelíd, és tökegyedül van?
Mindig szerettem volna egy cicát.
Megosztoznék rajta Millie-vel.
Megértem, miért akarsz gondoskodni róla,
de egy állat hatalmas felelősséggel jár.
Szeretném, ha Rexy otthonra lelne!
Örök otthonra. Mint amilyet te és apa adtok nekem.
Hű, te aztán mindent bevetsz!
Ezt vehetem igennek?
Köszi, papa!
Egy állat befogadása tök más, mint egy gyerek örökbefogadása,
de ehhez is családi döntés kell.
- És Millie kutyát szeretne. - Jöhetne mindkettő.
Először tudjuk meg, hogy Rexynek van-e már családja!
Oké.
- Suli után megbeszéljük? - Kösz, papa!
- Szeretlek! - Én is.
Bagelt kérsz, vagy rántottát?
Mindkettőt.
Keressük meg Annisát!
David?
Siess, Millie! Kiteszünk otthon.
Végre! Stipi-stopi etetés!
Siessünk! Gyerünk!
Kezdődhet a hót izgalmas várakozás!
Bármennyire izgisnek is hangzik, nekem van még tennivalóm a ház körül.
Remélem, szelíd a cica.
Az elvadult macskák simán csak nem szeretnek emberek közelében lenni.
Vajon ez ugyanazt jelenti a tigris esetében is?
Gőzöm sincs.
Később visszanézek, jó?
Meg ne egyen benneteket a tigris!
Rád értem, Szürkeszakáll.
Kösz, Annisa!
Gyere, Rexy, itt a kaja!
Vagy ne gyere, ha elvadult vagy! A te döntésed.
Én mindenképpen kedvellek.
Úgy látszik, Macskasaurus Rex nem akar kajálni.
Hát, ő nem, de a tigris annál inkább.
Míg várunk, hogy a macska megéhezzen,
rájöttem, hogy deríthetjük ki, miért vadászik inkább éjjel a tigris.
És most én akarom, hogy üldözzön.
Íme a terv.
Majdnem megvan.
Majdnem.
Most!
Tényleg így tervezted?
Nem egészen. Azaz tökre nem.
Elfelejtettem, hogy a tigrisek képesek a zsákmány után mászni.
A tető felé tartanak. Gyerünk!
Emberek vagyunk!
Nem szereted a társaságunkat!
A tigris ugyanazért vadászott rád, és nem rám vagy Davidre,
amiért jobban kedveli a sötétet, mint a nappalt.
Távol tartja magát a lármás, veszélyes emberektől.
Pont, mint az elvadult macskák.
A macska! Nézzük meg, mi a helyzet Macskasaurus Rexszel!
Ezek szerint szelíd?
Hát, rám nyávogott, és nekilátott, szóval, ja, elég szelíd.
- Ezek szerint otthon kell neki? - Nem hinném, David.
Ezt a neten olvastam.
ELTŰNT MACSKA!
A rendes neve „Pizsike”?
Nem is rossz név.
Ó! Tök cuki cica vagy.
- Örülök, hogy van otthonod. - Ja, én is.
De a tigrisek élettere egyre szűkül.
Ezért csökken a számuk rohamosan.
Mit tehetünk ellene?
A tigriseket pont úgy békén kéne hagyni, mint az elvadult macskákat.
Talán van valami megoldás arra, hogy egyedül lehessenek valahol.
Én még mindig szeretnék egy macskát. És ha örökbe fogadok egy tigrist?
Remek ötlet.
Nem hiszem, hogy a szüleink repesnének az ötletért.
Honnan szednénk akkora alomtálcát?
És, ugye, kell egy rendes lapát is...
Nem fogadhatsz úgy örökbe egyet, mint egy cicát,
de ha komolyan gondolod, egy tigrismenedéken keresztül
segíthetsz megőrizni az élőhelyüket.
Felajánlhatjuk a zsebpénzünket.
Vagy egy részét.
Jól hangzik. Jövünk, Tigrisaurus Rex!
Keressünk egy menedéket online!
Vagy majd holnap este.
Szia, Pizsike! Szeretlek.
- Szia! Mi a helyzet Macskasaurus Rexszel? - Van családja.
És Pizsike a neve.
- Ó, jó név. - Szerintem is.
Jól vagy, kishaver?
Örülök, hogy van otthona.
- Álmodozhatok más állatokról. - És a neveikről.
Ja.
Mint...
Madárdaktilusz.
Haloszaurusz.
Kutyiceratopsz.
A Kutyiceratopsz nekem is tetszik!
Na jó, ideje lefeküdni!
Igazság szerint Jane, Szürkeszakáll és én befejeznénk még valamit.
Ugye megengeded?
Na, így kell megfigyelni egy tigrist.
Még jó, hogy a tigris a sötétet kedveli. Ilyenkor békén hagyják.
Csodálatos állat.
A természettel harmóniában élni nem is olyan egyszerű.
Nem. De megéri.
Mentsük meg a tigriseket!
Jane, David, irány lefeküdni!
Ez tök szép tigrismenedék.
Aha. Jó nagy területen fekszik.
- Jane? - Mindjárt!
Még keressük a megfelelőt. És várunk egy hívást.
- Igen? Kitől? - Nayla Azmitól.
Ő meg ki? És miért nem nappal beszéltek?
Nayla azt az erdőt óvja, ahol az utolsó szumátrai tigrisek élnek.
Indonéziában. Mindjárt hív is...
Minket.
- Kérlek? - Kérem?
Oké. Öt perc.
- Utoljára. - Kösz, anya!
Kösz, Jane anyukája!
- Szia, Nayla! - Sziasztok! Ti vagytok Jane és David.
Kösz, hogy időt szánsz ránk. Sok kérdésünk van a tigrisekről.
Hú, merre vagy most, Nayla? Szép helynek tűnik.
Egy Timbang Lawan nevű faluban vagyok,
ami a Leuser ökoszisztémában található.
Ez az egyetlen hely a világon, ahol orangutánok, tigrisek,
orrszarvúak és elefántok is élnek.
Látod azt a tigrist? Olyan, mint amelyik meg akarta enni Szürkeszakállt.
De megmentettük. Nayla, láttál már tigrist élőben?
Igen.
Négyéves lehettem,
és a nagyszüleimnél laktam, amikor találtam egy vörös kiscicát.
Nagyapám meg kiborult, és azt mondta, hogy:
„Nayla, az egy kistigris!”
A tigris nem kedveli az embert, így távol kell maradnunk tőle.
Az a tigris, amit mi követtünk, nagyon nem bírta a társaságunkat.
Ezt tiszteletben kell tartani, és megvédeni őket,
mert a szumátrai őslakos batak nép részének számítanak.
Tök menő, hogy ilyen kapcsolatod van a tigrisekkel.
Mióta foglalkozol velük?
Az életem akkor változott meg gyökeresen, amikor először jártam az őserdőben.
Varázslatos hely volt.
Tudtam, hogy erdőkerülő akarok lenni, hogy megvédhessem az erdőt.
Mit csinál az erdőkerülő?
Járod az erdőt, és megvéded az erdőt minden kártól,
ami a növényzetet vagy az élővilágot érheti.
Tíz évnyi terepmunka után úgy döntöttem, hogy saját szervezetet hozok létre,
hogy a szumátrai őslakos nőket arra sarkalljam, hogy az erdők védelmében
tevékenyebb szerepet vállaljanak.
Mi árthat a tigriseknek és a többi állatnak abban az erdőben?
Az élőhelyükön terepfejlesztést
és más, emberi tevékenységet folytatnak.
Sok embert kell felvilágosítani,
mert ha nem teszünk valamit hamarosan, örökre elveszítjük őket.
Segíteni akarunk mi is. Mit tehetünk?
Menjetek el egy közeli erdőbe,
és érezzétek a kapcsolatot a természettel!
A legfontosabb, hogy kapcsolódjatok...
hogy a lelketek kapcsolódjon össze az erdővel.
Ez az otthonotok.
Nagyon bejön az ötlet.
- Jane, menjünk az erdőbe! - Ügyes próbálkozás!
Ma este ugyan nem. És letelt az öt perc.
Mennünk kell, Nayla. Köszönjük, hogy időt szántál ránk!
Elmegyünk az erdőbe, és mindenkit erre sarkallunk.
- Örömmel hallom. Sziasztok! - Szia, Nayla!
Most már tényleg fejezzétek be!
Jó éjt, David!
Várj még, David!
Anya, még nem választottuk ki melyik tigrismenedéket támogassuk.
Még öt percet kérünk.
- Kérlek? - Kérem?
Három perc, max.
- Kösz, anya! - Aztán jót válasszatok!
TIGRIS
HOGYAN SEGÍTHETÜNK?
VÉDJÜK MEG AZ OTTHONUKAT HAGYJUK ŐKET ÉLNI
Ó, Jane! Találtam még egyet!
A feliratot fordította: Varga Attila